User:Santosh deshpande/sandbox

88 वे अखिल भारतीय मराठी साहित्य संमेलन, घुमान (पंजाब)
८८ वे अखिल भारतीय मराठी साहित्य संमेलन, घुमान येथे ३,४ व ५ एप्रिल २०१५ रोजी संपन्न होत आहे. डॉ. सदानंद मोरे हे या संमेलनाचे नवनिर्वाचित संमेलनाध्यक्ष आहेत. `सरहद` संस्थेचे श्री. संजय नहार हे संमेलनाचे आयोजक आहेत आणि स्वागताध्यक्ष आहेत श्री. भारत देसडला.

श्री. भारत देसडला आणि संजय नहार `सरहद` तर्फे मागील अनेक वर्ष पंजाबमध्ये मोलाचे काम करीत आहेत, त्याच विश्वासावर त्यांनी महामंडळाकडे ८८ वं अखिल भारतीय मराठी साहित्य संमेलनाचे निमत्रंण दिले, आणि महामंडळाने ते मान्य केले. या संमेलनाव्दारे बृहन महाराष्ट्रात परत एकदा साहित्य संमेलन भरते आहे आणि ते देखील महाराष्ट्रापासून दूर पंजाबमध्ये घुमानला!

घुमानला महाराष्ट्रातील संत नामदेवांची कर्मभूमी समजतात. श्री संत नामदेवांनी भारतभर पदभ्रमन करीत व भक्ती संप्रदायाची रूजवण करीत होते, त्यांचे शेवटचे पदभ्रमण घुमान येथे झाले. ते फिरत फिरत घुमान येथे गेले. जाताना महाराष्ट्राची भक्ती परंपरा, नाम साधनाही घेऊन गेले. मनाशी मने जोडत त्यांनी स्थानिक समुदायास आपलेसे केले. घुमान येथे वस्ती केली. अखंड दोन तपे तप:साधना केली. मनन-चिंतनाची त्यांची ती पवित्र जागा आजही शीख बांधवांनी प्राणपणाने जपली आहे. तेथे`तापियाना` आजही तसाच उभा आहे. याशिवाही इतरत्र श्री संत नामदेव बाबांच नावाचे गुरूव्दारे आहेत. या तापियानात श्री संत नामदेवांची तप:साधनेची जागा पलंग जसाचा तसा जपलेला आहे. संत नामदेवाच्या तसबिरीची पुजाही तिथे केली जाते. शीख बांधवांनी आपल तत्त्वांना थोडी मुरड घालून ही गोष्ट केली आहे हे विशेष.

संत नामदेवांची ६१ पदे गुरू ग्रंथसाहेबात समाविष्ट केलेली आहेत. ज्यांचे पठण नित्य नेमाने केले जाते. त्याबद्दलचा आदरभाव आजही शीख बांधवांच्या प्रत्येक कृतीतून आणि वागण्या-बोलण्यातून व्यक्त होताना दिसतो. पंढरपूरहून परतणाऱ्या वारकऱ्यांच्या आपण माऊली म्हणुन पाया पडतो. अशीच भावना या शीख बांधवांची आहे. `आप` बाबा नामदेवके महाराष्ट्रसे आये हो, ये बहुत बडी बात है, खुशीकी बात है|` असे मानुन आजही गळाभेट घेतात.

डॉ. सदानंद मोरे हे या संमेलनाचे नवनिर्वाचित संमेलनाध्यक्ष आहेत. संत साहित्यांचे गाढा अभ्यासक, महाराष्ट्रा विषयीचे विविधांगी लेखन असे कितीतरी साहित्य विशेष सर्व रसिकांना, अभ्यासकांना ज्ञात आहेत. याशिवाय ते श्री संत तुकारामांचे वंशजही आहेत. म्हणजे ७०० वर्षांपूर्वी मराठीचा झेंडा नामदेवांनी घुमानला नेला. उद्या तुकारामांचे वंशज परत एकदा मराठीचा झेंडा घुमानला घेऊन जात आहेत, या निमित्ताने श्री संत नामदेवांच्या अतुलनीय कर्तृत्वाचा गौरव होईल त्यांच्या कार्य कर्तृत्वाला उजाळा दिला जाईल.